ЈЕЛЕНА ГУСКОВА

А

кадемик проф. др Јелена Гускова (Елена Гу­сь­­кова) ро­ђе­на је 23. септембра 1949. у Мо­скви. Ди­пло­­ми­ра­ла је 1972. на Историјском факул­те­ту Мо­с­­ковског држав­­ног универзитета, гдје је 1980. одбра­­ни­ла тезу *Со*­*циаль*­*но-экономическое раз­витие Сер*­*бии в период прав*­*ления уставобранителей (1842–1858)*, а 1990. и докторску ди­сер­тацију *Вну*­*три*­­­*пар*­*тийное ра*­*звитие Союза ко­ммунистов Юго*­*славии в условиях самоуправления (1974–1986)*. Про­у­­чава ис­то­ри­ју Југо­сла­вије, поли­ти­чки развој бал­кан­ских држава, међу­на­цио­налне односе, руску бал­кан­­ску политику у но­ви­јем време­ну, а посебно ге­незу ју­го­­сло­венске кризе.

Радила је у Институту за научне информације у друштвеним наукама при Руској академији наука (1972–2002). Упоредо је (1993–2002) руководила Цен­тром за изучавање савремене балканске кризе у Институту за славистику Ру­ске академије наука. Држала је специјалистичке курсеве из историје Југо­сла­вије на Московском (1993, 1995, 1998, 2001, 2003), Иркутском (1993), Перм­ском (1995), Уралском државном уни­верзитету (2005) и у Дипло­мат­ској ака­де­мији Министарства спољних послова Руске Федерације (2002).

Од априла до октобра 1994. радила је као експерт за Балкан при миров­ним снагама ОУН за бившу Југославију. Била је експерт одбране у процесу гене­ралу ВРС Станиславу Галићу (2002) пред Међународним кривичним су­дом за бившу Југославију у Хагу. Одликована је Орденом Његоша II сте­пена (1997), медаљама поводом 850-годишњице града Москве и за мировне операције на Косову и Метохији (додијелио НАТО).

Учествовала је на око 200 научних скупова и округлих столова. Ауторка је више стотина самосталних радова, одговорна уредница око 30 зборника радова. Приредила је десетак збирки извора, углавном из новије балканске историје, међу којима су: *Югославия в огне: Документы, факты, коммента*­*рии (1990–1992)*, (1992); *Югославский кризис и Россия: Документы, факты, комментарии (1990–1993)*, (1993); *Македония. Путь к самостоятельности: Документы* (1997); *Международные организации и кризис на Балканах. До*­*ку*­*менты* (2000); *Словения. Путь к самостоятельности. Документы* (2000); *Албанский фактор в развитии кризиса на территории бывшей Югославии. Документы 1–4* (2006) и др.

Члан је Руско-српске комисије историчара при Одјељењу за историју Ру­ске академије наука, инострани члан Српске академије наука и уметности (од 2006) и сенатор Републике Српске (од 2009). За иностраног члана Академије наука и умјетности Републике Српске изабрана је 4. децембра 2015. године.